Държавен вестник, бр. 87, 2024 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  87
ОФИЦИАЛЕН РАЗДЕЛ
МИНИСТЕРСКИ СЪВЕТ
ПОСТАНОВЛЕНИЕ № 343
ОТ 10 ОКТОМВРИ 2024 Г.
за одобряване на допълнителни разходи по 
бюджета на Министерския съвет за 2024 г. 
и за извършване на промени на утвърде­
ните със Закона за държавния бюджет на 
Република България за 2024 г. максимални 
размери на ангажиментите за разходи, които 
могат да бъдат поети през 2024 г., и на мак­
сималните размери на новите задължения 
за разходи, които могат да бъдат натрупани 
през 2024 г., по бюджета на Министерския 
съвет за 2024 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи за 
персонал по бюджета на Министерския съвет за 
2024 г. в размер 90 000 лв. за финансово обез­
печаване на преструктурирането в областните 
администрации, извършено с Постановление 
№ 280 на Министерския съвет от 8 август 
2024 г. (ДВ, бр. 68 от 2024 г.) за изменение 
на Устройствения правилник на областните 
администрации, приет с Постановление № 121 
на Министерския съвет от 2000 г.
(2) Средствата по ал. 1 да се осигурят за 
сметка на преструктуриране на разходи и/или 
трансфери по централния бюджет за 2024 г.
Чл. 2. Със сумата по чл. 1, ал. 1 да се уве­
личат разходите за персонал по бюджета на 
Министерския съвет за 2024 г. по „Политика 
в областта на осъществяването на държавните 
функции на територията на областите в Бъл­
гария“, бюджетна програма „Осъществяване 
на държавната политика на областно ниво“.
Чл. 3. (1) Със сумата в размер 22 504 310 лв. 
да се увеличи показателят по чл. 6, ал. 3, т. 1 
от Закона за държавния бюджет на Република 
България за 2024 г.
(2) Със сумата в размер 18 448 670 лв. да 
се увеличи показателят по чл. 6, ал. 3, т. 2 от 
Закона за държавния бюджет на Република 
България за 2024 г.
Чл. 4. Главният секретар на Министерския 
съвет да извърши съответните промени по 
бюджета на Министерския съвет за 2024 г. и 
да уведоми министъра на финансите.
Чл. 5. Министърът на финансите да из­
върши произтичащите от чл. 1 промени по 
централния бюджет за 2024 г.
Заключителни разпоредби
§ 1. Постановлението се приема на осно­
вание чл. 109, ал. 3 от Закона за публичните 
финанси и чл. 77 и чл. 78, ал. 2 от Закона за 
държавния бюджет на Република България 
за 2024 г.
§ 2. Постановлението влиза в сила от деня 
на обнародването му в „Държавен вестник“.
Министър-председател:
Димитър Главчев
Главен секретар на Министерския съвет: 
Габриела Козарева
6550
ПОСТАНОВЛЕНИЕ № 344
ОТ 10 ОКТОМВРИ 2024 Г.
за одобряване на допълнителни разходи по 
бюджета на Министерството на правосъдието 
за 2024 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разхо­
ди по бюджета на Министерството на пра­
восъдието за 2024 г. в размер 4890 лв. във 
връзка с изплащане на обезщетение през 
2024 г. по Решение № 810 на Министерския 
съвет от 2023 г.
(2) Средствата по ал. 1 да се осигурят за 
сметка на предвидените разходи по централ­
ния бюджет за 2024 г.
Чл. 2. Със сумата по чл. 1, ал. 1 да се 
увеличат разходите по бюджета на Минис­
терството на правосъдието за 2024 г. по 
„Политика в областта на правосъдието“, 
бюджетна програма „Правна рамка за функ­
ционирането на съдебната система“.
Чл. 3. Със сумата по чл. 1, ал. 1 да се 
увеличат показателите по чл. 13, ал. 3 от 
Закона за държавния бюджет на Република 
България за 2024 г.
Чл. 4. Министърът на правосъдието 
да извърши налагащите се от чл. 1, ал. 1 
промени по бюджета на Министерството 
на правосъдието за 2024 г. и да уведоми 
министъра на финансите.
Чл. 5. Министърът на финансите да из­
върши произтичащите от чл. 1 промени по 
централния бюджет за 2024 г.
Заключителни разпоредби
§ 1. Постановлението се приема на осно­
вание чл. 109, ал. 3 и чл. 120, ал. 1 от Закона 
за публичните финанси.
§ 2. Изпълнението на постановлението 
се възлага на министъра на правосъдието.
§ 3. Постановлението влиза в сила от деня 
на обнародването му в „Държавен вестник“.
Министър-председател:
Димитър Главчев
Главен секретар на Министерския съвет: 
Габриела Козарева
6551